यस्तै, अर्को प्रश्न ‘करेन्ट लागेर मान्छे मर्ने त हुँदैन?’ भन्ने छ। इसिटी गरेर मान्छे मर्ने भन्ने हुँदैन। नेपालमा पनि वर्षौंदेखि इसिटीको सफल प्रयोग गरिँदै आइएको छ। अहिलेसम्म मृत्यु भएका घटना एकदमै न्यून छन्। इसिटीबाट हुने मृत्युदर एक लाखमा १–२ हुनु भनेको एकदमै न्यून हो। तर, इसिटी दिएलगतै भने केही समयका लागि होस गुमाउने वा स्मरण शक्तिमा कमी आउने हुन्छ। केही समयको अन्तरालमा त्यो आफैँ ठिक हुन्छ।
